Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: 14. Az Alapítvány az 1997. évi CLVI. törvény 4. §-a
Paragraph Index: 1547

3. A jelen Megállapodásra vonatkozó javaslatok elfogadási feltételei: 3.1. Ahhoz, hogy határozatokká váljanak, a jelen Megállapodásra vonatkozó és a kongresszus elé terjesztett javaslatokat a Megállapodáshoz csatlakozott jelenlévő és szavazó tagországok többségének el kell fogadnia. A szavazás alkalmával a kongresszuson képviselt említett tagországok legalább felének jelen kell lennie. 3.2. Ahhoz, hogy határozatokká váljanak, a jelen Megállapodás Szabályzatára vonatkozó javaslatokat a Postaforgalmi Tanács jelen Megállapodáshoz csatlakozott tagjai többségének el kell fogadnia. 3.3. Ahhoz, hogy határozatokká váljanak, a két kongresszus között benyújtott és a jelen Megállapodásra vonatkozó javaslatoknak meg kell szerezniük: 3.3.1. a szavazatok kétharmadát, és a Megállapodásban résztvevő tagországok legalább felének válaszolnia kell a konzultáció keretében, ha új rendelkezések felvételéről van szó; 3.3.2. a szavazatok többségét, és a Megállapodásban résztvevő tagországok legalább a felének válaszolnia kell a konzultáció keretében, ha a jelen Megállapodás rendelkezéseinek módosításáról van szó; 3.3.3. a szavazatok többségét, ha a jelen Megállapodás rendelkezéseinek értelmezéséről van szó. 3.4. A 15. Cikk 3.3.1. bekezdésében szereplő rendelkezésektől függetlenül minden olyan tagországnak jogában áll, amelynek belföldi szabályozása még összeegyeztethetetlen a javasolt módosítással, hogy a módosítás bejelentésének időpontjától számított 90 napon belül írásos nyilatkozatot tegyen a Nemzetközi Iroda vezérigazgatójának jelezve, hogy nincs lehetősége ennek a módosításnak az elfogadására.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes